KOMMISSIONENS FORORDNING (EF) Nr. 2166/96 af 12. november 1996 om ændring af forordning (EF) nr. 1866/95 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Letland, Litauen og Estland på den anden side, for så vidt angår fjerkrækød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger (1), særlig artikel 5, og

ud fra følgende betragtninger:

Der er i forordning (EF) nr. 1926/96 fastsat autonome overgangsforanstaltninger om justering af indrømmelser på landbrugsområdet, der er omhandlet i de aftaler om frihandel, som er indgået af Fællesskabet og dets medlemsstater på den ene side og henholdsvis Estland, Letland og Litauen på den anden side, for perioden fra 1. juli 1996 og frem til ikrafttrædelsen af de midlertidige tillægsprotokoller til aftalerne om frihandel, der indgås på grundlag af de forhandlinger, som pågår med de berørte lande;

i Kommissionens forordning (EF) nr. 1866/95 af 29. september 1995 om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Letland, Litauen og Estland på den anden side, for så vidt angår fjerkrækød (2), ændret ved forordning (EF) nr. 2916/95 (3), er der fastsat gennemførelsesbestemmelser til den ordning, der er fastsat i nævnte aftaler, for så vidt angår fjerkrækød; nævnte forordning bør ændres af hensyn til de foranstaltninger for æg og fjerkrækød, der er fastsat i forordning (EF) nr. 1926/96;

i forordning (EF) nr. 1926/96 fastsættes bl.a. indrømmelser for visse æggeprodukter; betingelserne for adgang til denne ordning for disse produkter bør derfor fastsættes;

licensernes gyldighedsperiode gør det muligt for de erhvervsdrivende at indgive deres ansøgninger i de første ti dage i hvert kvartal; for sidste kvartal 1996 skal ansøgninger indgives fra 11. til 20. november 1996;

de erhvervsdrivende har fuldt ud kunnet udnytte de kvoter, der i forordning (EF) nr. 1866/95 er fastsat for 1996; der er ikke inden for de fastsatte frister indgivet nogen ansøgning i så henseende, og der skal derfor ikke tages hensyn til de uudnyttede mængder ved beregningen af de disponible mængder under forordning (EF) nr. 1926/96 for perioden fra den 1. juli 1996 til den 30. juni 1997;

nedsættelsen af tolden med 80 % i stedet for 60 % gælder fra den 1. juli 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for æg og fjerkrækød -

UDSTEDT FØLGENDE FORORDNING:

Artikel 1

I forordning (EF) nr. 1866/95 foretages følgende ændringer:

1) Forordningens titel erstattes af følgende ordlyd:

»om gennemførelsesbestemmelser til den ordning, der er fastsat i frihandelsaftalerne mellem Det Europæiske Fællesskab på den ene side og Letland, Litauen og Estland på den anden side, for så vidt angår æg og fjerkrækød«.

2) Artikel 2 affattes således:

»Artikel 2

Fra 1. juli 1996 fordeles de i bilag I omhandlede mængder over året således:

- 25 % i perioden 1. juli til 30. september

- 25 % i perioden 1. oktober til 31. december

- 25 % i perioden 1. januar til 31. marts

- 25 % i perioden 1. april til 30. juni.

For perioden 1. oktober til 31. december 1996 er de disponible mængder dog lig med mængderne i bilag IV til nærværende forordning, og ansøgningerne skal indgives fra 11. til 20. november 1996.«

3) Artikel 3, litra a), affattes således:

»a) ansøgeren til en importlicens skal være en fysisk eller juridisk person, der på tidspunktet for indgivelse af ansøgningen kan fremlægge et for medlemsstaternes myndigheder tilfredsstillende bevis for, at han har indført eller udført mindst 25 tons (produktvægt) i tilfælde af produkter henhørende under forordning (EØF) nr. 2777/75 og 5 tons (udtrykt i æg med skal) i tilfælde af produkter henhørende under forordning (EØF) nr. 2771/75 og (EØF) nr. 2783/75 i hvert af de to kalenderår forud for året for indgivelse af licensansøgningerne. Detailforretninger og restauranter, som sælger disse produkter til den endelige forbruger, er dog udelukket fra at kunne udnytte ordningen.«

4) Artikel 4, stk. 1 affattes således:

»1. Licensansøgningen kan kun indgives i løbet af de første ti dage af hver periode, jf. artikel 2.«

5) Bilag I affattes som angivet i bilag I til nærværende forordning.

6) Bilag II til nærværende forordning indsættes som bilag IV.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 254 af 8. 10. 1996, s. 1.

(2) EFT nr. L 179 af 29. 7. 1995, s. 26.

(3) EFT nr. L 305 af 19. 12. 1995, s. 49.

BILAG I

»A. PRODUKTER MED OPRINDELSE I LETLAND

Nedsættelse af tolden i den fælles toldtarif med 80 %

>TABELPOSITION>

B. PRODUKTER MED OPRINDELSE I LITAUEN

Nedsættelse af tolden i den fælles toldtarif med 80 %

>TABELPOSITION>

C. PRODUKTER MED OPRINDELSE I ESTLAND

Nedsættelse af tolden i den fælles toldtarif med 80 %

>TABELPOSITION>

BILAG II

»BILAG IV

>TABELPOSITION>